{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":8,"n_cols":6,"rows_kept":8,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje o Pravilniku o izmjenama Pravilnika o porezu na dodanu vrijednost"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"HOK"," ","Hrvatska obrtnička komora pozdravlja napore Vlade RH da se ublaži cjenovni udar zbog višestruko povećanih cijena energenata. Dio mjera je i primjena nižih stopa PDV-a na plin, što će biti pomoć kućanstvima i dijelu obrtnika izvan sustava PDV-a.\nOčekujemo kako će i primjena nižih stopa na druge vrste roba i usluga pomoći građanima te time utjecati na normaliziranje tržišta.\nPoremećaji na tržištu nastali nakon što je Vlada predstavila mjere, prvenstveno rat u Ukrajini, ostavljaju otvorenim pitanje daljnjih kretanja cijena, s obzirom da obrtnici već neko vrijeme trpe štete zbog povećanih računa za troškove, što je negativno utjecalo na poslovanje.","Primljeno na znanje","Primljeno na znanje."]
[2,"Pro-eco d.o.o."," ","Prijedlog da se stavi u Pravilnik smanjenje PDV-a po stopi od 5% za KN 0106 90 00 \"Ostala živa bića\" koja su registrirana na Ministarstvu kao vrste namijenjene za biološko suzbijanje štetnika. S obzirom da se smanjuje stopa PDV-a na insekticide, onda smatramo da bi isto trebalo primijeniti i na navedeno - jer imaju istu svrhu.","Nije prihvaćen","Zakonom o izmjenama i dopunama Zakona o porezu na dodanu vrijednost nije propisana mogućnost primjene snižene stope PDV-a na \"ostala živa bića\" stoga isto nije moguće propisati niti Pravilnikom o porezu na dodanu vrijednost."]
[3,"Pro-eco d.o.o."," ","\"Pesticidima i drugim agrokemijskim proizvodima u smislu ove točke smatraju se insekticidi, rodenticidi, fungicidi, herbicidi, sredstva protiv klijanja, sredstva za reguliranje rasta biljaka, dezinficijensi i slični proizvodi, pripremljeni u oblike ili pakiranja za pojedinačnu prodaju ili kao pripravci ili proizvodi (na primjer, posumporene vrpce, fitilji, svijeće i papiri za muhe) iz KN oznake 3808.\"\nNigdje nisu navedeni poboljšivači tla, ojačivači bilja i slični proizvodi koji se primjenjuju u poljoprivrednoj proizvodnji. Da li oni spadaju u tu točku ili su jednostavno izostavljeni ovim Pravilnikom?","Nije prihvaćen","Sniženom stopom PDV-a oporezuju se pesticidi i druga agrokemijska sredstva koja se razvrstavaju u KN oznaku 3808. Ako se poboljšivači tla, ojačivači bilja i slični proizvodi razvrstavaju u KN oznaku 3808 oporezuju se sniženom stopom PDV-a. Razvrstavanje pojedinih proizvoda u KN oznake je u nadležnosti Carinske uprave."]
[4,"Hrvatski zavod za zdravstveno osiguranje"," ,\nČlanak 1.","Naš je prijedlog da se u predloženoj izmjeni članka 47. stavka 1. točke e) tekst: „iz stupca 3 Popisa ortopedskih i drugih pomagala“ zamijeni tekstom: „ iz stupca 3 Osnovne liste ortopedskih i drugih pomagala i stupca 2 Dodatne liste ortopedskih i drugih pomagala“, kao i da se tekst: „Popisa ortopedskih i drugih pomagala“ zamijeni tekstom: „Lista ortopedskih i drugih pomagala“.","Prihvaćen","Prihvaća se."]
[5,"Fragaria doo"," ,\nČlanak 1.","U većini EU zemalja se miješavine voća i povrća, oprane i narezane, s dodanim začinima, tarifiraju kao i svježe voće i povrće u smislu potreza na dodanu vrijednost. Pogotovo ako želimo povećati potrošnju svježeg voća i povrća.\nNaš je prijedlog nadopuna Članka 1. , stavak 1., alineje r:\n\"12. mješavine povrća, voća, orašastih plodova ili drugih dijelova biljaka, svježe ili rashlađene, KN oznaka od 0701 do uključivo KN 0709, s dodainim začinima ili bez njih\"","Primljeno na znanje","U skladu s Programom Vlade Republike Hrvatske 2020. – 2024. u planu je smanjivanje PDV-a na svu hranu, a dinamika će ovisiti o makroekonomskim kretanjima i proračunskom okviru. Napominjemo da se snižena stopa PDV-a primjenjuje na svježe ili rashlađeno voće i povrće, neovisno o tome je li narezano ili nije."]